દારૂના અડ્ડાઓ જડબેસલાક બંધ કરવા માટે કડક સુચનાઓ છતા નરોડાના રામભાઇ પટેલ તેના સાથીઓ દ્વારા પોતાના ઘરના રસોડામાં ખાસ પ્રકારનું ભોંયરૂ તૈયાર કરેલ જેમાં ઈલેક્ટ્રીક સ્વીચ દબાવતાં જ ભોંયરામાં જવાનો રસ્તો ખુલ્લી જતો તેવી વિસ્તૃત માહીતી ડીસીપી નિરજ બડગુજરને મળતા જ ટીમો ત્રાટકી હતી અને બાતમી મુજબ ભોંયરૂ મળી આવતા ૭૮ વર્ષીય રામભાઇ ‘રામ’નું નામ લેતા નહિ,પણ ‘રામ’નું નામ લેતા ઝડપાઇ ગયાનું સાથેની વાતચીતમાં ડીસીપી નિરજ બડગુજરે જણાવ્યું હતું.રસોડાના એક હાઇડ્રોલીક ઇલેકટ્રીક બોર્ડથી જેનું સંચાલન થતું હતુ તેવા ભોંયરાની સ્વીચ દબાવતાં જ તે દરવાજા માફક ખુલ્લી જતું હોવાનું પણ ડીસીપી નિરજ બડગુજરે સાથેની વાતચીતમાં જણાવ્યું હતું.કોઇ હિન્દી ફિલ્મમાં દર્શાવાતા ભોંયરા જેવું જ આ ભોંયરૂ જોઇ, પોલીસ પણ આશ્ચર્યચકિત બની હતી. પોલીસ પુછપરછ દરમ્યાન રામભાઇ પટેલે જણાવેલ કે આ ભોંયરૂ તેણે ૧પ દિ’ અગાઉ જ તૈયાર કરાવેલ. લાંબા વર્ષોથી દારૂ વેચવાની ‘ટેવ’ બાદ પોલીસ કડક બનતા જ દારૂ વેંચવા તેમણે આ રસ્તો શોધી કાઢયાનું પોલીસ સમક્ષની કબુલાતમાં જણાવેલ વિશેષ તપાસ ચાલી રહી છે.